
Seget Donji, 2026. godine

Na temelju članka 28. Statuta Općine Seget („Službeni glasnik Općine Seget“, br. 4/09, 5/09, 4/10, 1/13, 2/13, 1/18, 1/20 i 2/21), Općinsko vijeće Općine Seget  na sjednici održanoj 2026. godine, donijelo je



ZAKLJUČAK



Članak 1.
Općina Seget provela je postupak javne nabave „Implementacija projekta energetske obnove putem povećanja učinkovitosti javne rasvjete Općine Seget“ u kojem je odabrala ponudu Zajednice ponuditelja: PRODITUS d.o.o. i POLUX d.o.o. i započela energetsku obnovu javne rasvjete. Tijekom izvođenja predmetne implementacije i obilaska terena izvođač i nadzor utvrdili su postojanje rasvjetnih tijela (ukupno 317 svjetiljki) koje nisu obuhvaćene projektnom dokumentacijom TD-E 10/22, a nalaze se unutar obuhvata sustava javne rasvjete Općine Seget.
Zamjena i dovođenje u funkciju i tih rasvjetnih mjesta tehnički je nužno kako bi sustav javne rasvjete činio funkcionalnu i tehnički zaokruženu cjelinu, čime bi svrha energetske obnove bila u potpunosti ostvarena.

Općina Seget kao naručitelj ima osigurana sredstva u Proračunu za gore navedeno u iznosu od 89.910,73 eura (bez PDV-a).

Članak 2.
Ovaj Zaključak donosi se kako bi Općina Seget kao naručitelj mogla sklopiti Aneks ugovora s gore navedenom Zajednicom ponuditelja za Implementaciju projekta energetske obnove putem povećanja učinkovitosti javne rasvjete Općine Seget.

Ovlašćuje se Općinski načelnik za potpisivanje Aneksa ugovora iz stavka 1. ovog članka.

Članak 3.
Ovaj Zaključak stupa na snagu prvog dana od dana objave u „Službenom glasniku Općine Seget“.

